da da da id en en da de de de nds nds de de fi da sv da da da de en en da da da da da da da da da es en en da da da da da da da da en de da da da sv da da da da da da de en sv fi ru fr da da en nb da fr de da sv da da da da nb nb nb da da da nb nb nb nb da nb da da nb nb nb nb da da da nb da en es da da da da da da da da da da da da en nb en nb en da de nb en et en es en tr da da da da da da da da en en en fi da da da da da da da en da da it en da da da it nl da nb nb da da da it nb da nb da da en da da nb da nb et da nb da da da da da da da da da da nb da da nb da da da nb da en nb da en da da da da nb nb it da fr en en da da sv da sv da da nb en da de de da da da da de da da nl sl en da sv da pt fr pt es en da da da fr da da ca da da fi da nl da da da cs hbs_lat da da da da da da da da en da da da da da da da da da en da en da da da sv eo da da fr ar en da da da da da da
Læs alt om de danske julekalendre gennem tiderne
På tv-stationen Kanal Firkanten møder vi igen i CWC World det ikoniske par Finn Nissen og Regnar Worm. Samtidig er der gensyn med flere af de andre kendte karakterer fra julekalenderens første del. Noget nyt på tv-kanalen er imidlertid, at der nu er kommet live-band og publikum. Dog har Kulturministeriet besluttet ikke at give kanalen yderligere sendetilladelse. Løsningen på dette er, at Kanal Firkanten nu sender via deres egen satellit. Den vej igennem kan Finn Nissen og Regnar Worm sende live-tv ud til intet mindre end hele verden.
Finn Nissen og Regnar Worms publikum bliver blandt andet brugt til at deltage i en række afstemninger. Afstemningerne kan handle om alt mellem himmel og jord. Også andre indslag er blevet en del af værternes program på Kanal Firkanten i CWC World. Blandt andet kommer der indslag om digteren Jeronimus Poulsen, ligesom en talentkonkurrence også er kommet på programmet. Sidst, men ikke mindst, er også ørehængende julesange fra Winnie og Werner blevet en del af Kanal Firkanten.
Igen er det Viggo Sommer, Uffe Rørbæk Madsen og Carsten Knudsen, som står bag julekalenderen CWC World. De tre udgør trioen De Nattergale, der især blev kendte med sangen ”Uha Da Da” fra 1988. Også Te Julekalender fik trioen stor anerkendelse for. Te Julekalender er blandt de første julekalendere specielt lavet til det voksne publikum.
En uge efter sidste afsnit af CWC World sendte holdet fra julekalenderen en nytårsspeciel. Dette skete naturligvis på nytårsaften den 31. december i 2003. Nytårsudgaven af CWC World blev sendt i forbindelse med Dronningens årlige nytårstale. CWC World blev genudsendt i 2005.
Andre Julekalendre af de samme skuespillere
apr7april 7, 2019 • By admin • Posted in 2000'erne, 2010'erne, TV2, TV2 Charlie • Tagged 2001, 2018, voksenjulekalender • Comments: +
Voksenjulekalenderen Jul i Hjemmeværnet består af 24 korte afsnit. Jul i Hjemmeværnet blev sendt første gang på DR2 i 2001. DR2 reklamerede dengang for Jul i Hjemmeværnet som værende en nisse- og børnefri julekalender. Set ud fra de temaer, som julekalenderen behandler, må dette siges at passe meget godt. Julekalenderen begynder nemlig med, at en gruppe terrorister udsender trusler mod Danmarks sikkerhed. Terroristernes trussel lyder på, at Danmark vil blive angrebet, hvis ikke julen helt og holdent aflyses af danskerne. Nu er det op til gruppen i Hjemmeværnet at stoppe terroristernes onde planer med julen og Danmark.
Selvom Jul i Hjemmeværnet var DR’s første rigtige bud på en voksenjulekalender, var nisser helt holdt ude af julekalenderen. I stedet var en gruppe terrorister og en hjemmeværnsgruppe omdrejningspunkt i julekalenderens handlingsforløb. Hvert afsnit i Jul i Hjemmeværnet begynder med et kort resumé af gårsdagens afsnit. Dette resumé skiftes forskellige kendte mediepersoner til at læse op. Blandt andet deltager Mikael Bertelsen – kendt fra Radio24Syv – og Anker Jørgensen, som er tidligere statsminister.
Julekalenderen indledes som nævnt med en gruppe terroristers trussel mod julen i Danmark. Da Poul-Erik, som er leder for hjemmeværnsgruppen i Frederiksvad, hører om truslen, samler han straks et hold. Det, som Poul-Erik imidlertid ikke er klar over, er, at terroristernes trussel blot er en tv-reklame. Af den grund er der heller ikke andre, som tager terroristernes trussel alvorlig.
Medvirkende i Jul i Hjemmeværnet
Poul-Eriks hold i hjemmeværnet består af fire medlemmer. Der er naturligvis lederen, som er Poul-Erik selv, og derudover tre øvrige medlemmer: Torben, Knalle og Flemming. Torben er Poul-Eriks bedste ven i julekalenderen og spilles af Warny Mandrup. Warny Mandrup spiller desuden Susi i julekalenderen. Knalle er gruppens muskelbundt, og karakteren spilles af Steen Svare. Flemming er bogorm, og han spilles af Kristian Holm Joensen. Kristian Holm Joensen har også medvirket i blandt andet Langt fra Las Vegas og julekalenderen Pyrus i Alletiders Eventyr.
Gruppens leder Poul-Erik spilles af Anders Johansen, som også spiller Gitte i julekalenderen. Det er og Anders Johansen, der har instrueret Jul i Hjemmeværnet, ligesom han også står bag manuskriptet. Til udvikling af manuskriptet står desuden Warny Mandrup. Anders Johansen og Warny Mandrup havde før Jul i Hjemmeværnet lavet Tjek på Traditionerne. Tjek på Traditionerne er en satireserie, som de to producerede til DR 2 i 2000. De to havde altså erfaring med at arbejde sammen om produktion af satirisk tv.
apr7april 7, 2019 • By admin • Posted in 2000'erne, DR2 • Tagged 2001, voksenjulekalender • Comments: +
Krummernes Jul – Læs om familiejulekalenderen her
”Med vindens sus til julemandens hus”. De karakteristiske ord stammer fra TV2-julekalenderen Krummernes Jul fra 1996. Julekalenderen Krummernes Jul følger 11-årige Krumme og hans skøre og forvirrede familie i december måned. Krumme har væddet med sin skolekammerat Hans. Krumme vil bevise, at julemanden eksisterer, men Hans tror ikke på, at Krumme kan bevise det.
I Krummernes Jul følger man samtidig julemanden, julemor og drillenisserne, der leder efter den forsvundne julestemning. Julemanden, julemor og drillenisserne Stella og Nova rejser til menneskenes land for at finde julestemningen. Der er næsten ingen børn, der skriver breve til julemanden længere.
Krummes lillebror Grunk er en af de eneste, der stadig sender breve til julemanden. Grunk skriver ivrigt breve til julemanden og smider dem hver dag ud fra sit vindue med remsen: “Dette brev som jeg skrev, sender jeg gennem stjernes vrimmel mod den syvende himmel, med vindens sus til julemandens hus.“ Remsen stammer fra Grunks farfar, der har skrevet ordene i en lille bog. Ikke alle børn er som Grunk, og det er et problem for julemanden, der har brug for julestemning.
Da julemanden, julemor og drillenisserne ankommer til familien Krumborgs ejendom for at finde julestemningen, opstår der imidlertid flere problemer. Skurkene Bent og Amigo har nemlig deres egne planer for, hvad der skal ske med julemanden. Bent har dårlige minder om julen fra sin barndom, hvor hans bror fik alt og han selv fik intet. Han ønsker for alt i verden at sabotere julen for alle andre. Nu er det op til Krumme og veninden Yrsa at redde julemanden og dermed også julen. Måske kan Krumme endda bevise, at julemanden findes.
Krummernes Jul er lavet i forlængelse af de tre populære børnefilm om Mads Krumborg og hans excentriske familie. Filmene er baseret på Thøger Birkelands bøger om Krummerne. Julekalenderen Krummernes Jul blev genudsendt i 2001. Krummernes Jul blev efterfulgt af en spillefilm i 2006. Filmen fik titlen Krummerne – Så er det jul igen.
Per Damgaard Hansen spiller hovedrollen som den modige lyshårede Krumme i Krummernes Jul. Dick Kaysø spiller Krummefar og Karen-Lise Mynster spiller Krummemor. Waage Sandø og Birthe Neumann medvirker som julemanden og julemor. Line Kruse og Lukas Forchhammer spiller Krummes søskende Stine og Grunk. Søren Spanning spiller skurken Bent, mens Ole Stephensen spiller hans medskurk Amigo. Drillenisserne Stella og Nova bliver spillet af Sofie Lassen-Kahlke og Stephanie León.
Kendte sange fra Krummernes Jul
Jul I Krummeland (titelsangen)
December Er Bare Så Fed
Medvirkende skuespillere i Krummernes Jul
Per Damgård Hansen spiller Krumme
Dick Kaysø spiller Krummefar
Karen-Lise Mynster spiller Krummemor
Line Kruse spiller Stine
Lukas Forchhammer spiller Grunk
Waage Sandø spiller Julemanden/Julle
Birthe Neumann spiller Jullemor
Sofie Lassen-Kahlke spiller Stella
Stephanie León spiller Nova
Elin Reimer spiller Fru. Olsen
Paul Hagen spiller Svendsen
Søren Spanning spiller Bent
Ole Stephensen spiller Amigo
Amalie Dollerup spiller Yrsa
Sonja Oppenhagen spiller Yrsa’s mor
Claus Bue spiller Lærer Jansen
Adam Simonsen spiller Per – Stines kæreste
Torben Zeller spiller Postbud
Jarl Forsman spiller Postmesteren
Astrid Kruse spiller Nete
David Hauerberg Svensson spiller Hans
Henrik Koefoed spiller Politimand
Folmer Rubæk spiller Greve, Bents bror
Mari-Anne Jespersen spiller Victors stemme
Jan Hertz spiller Søren Hansen, ugeavisen
apr4april 4, 2019 • By admin • Posted in 1990erne, 2000'erne, TV2 • Tagged 1996, 2001 • Comments: +
Te Julekalender – læs om julekalenderen her
”Nisser don’t use vold – it’s a julekalender! Think you da lige a little about!” Ordene stammer fra den ekstremt populære TV2-julekalender Te Julekalender fra 1991. Voksenjulekalenderen Te Julekalender er især kendt for den komiske blanding af dansk og engelsk sprog, som de tre nisser taler. Den er også kendt for Oluf og Gertruds vestjyske dialekt.
Te Julekalender starter med, at de tre nisser Hansi, Fritz og Günther får tildelt en opgave. Overnissen Gammel Nok ligger for døden. Hans livskraft findes i en spilledåse, og nisserne må flyve til Vestjylland for at finde nøglen til den. Med sig får de nissernes bog, hvor de kan finde svar på alt. Nisserne styrter ned med deres flyvemaskine på en mark, der tilhører kartoffelavleren Oluf Sand og hans hustru Gertrud.
Oluf og Gerda lever et stille og fredeligt liv, men pludselig dukker den mystiske københavner Benny op. Han udgiver sig for at være handelsrejsende i sko og strømper for firmaet Kock-sokker. Hans bil er brudt ned, så han bliver nødt til at låne sofaen i Oluf og Gertruds hus. I virkeligheden er han en nåsåer – nissernes fjende. Han leder efter nissernes bog, som han vil bruge til at skade menneskenes samfund.
Nisserne har slået sig ned i en nissehule tæt på marken, hvor de har fundet nøglen til spilledåsen. Desværre gik propellen til flyvemaskinen i stykker, da de styrtede. Den yngste nisse Günther må derfor snitte en ny propel, for som han siger: ”My father was a very famous snitter”.
*Den nok mest kendte sang fra Te Julekalender er Støvledans
Julekalender af de Nattergale
Te Julekalender er skrevet af de Nattergale, som spiller alle rollerne. Viggo Sommer spiller nissen Fritz, der er er leder for nisserne. Han laver næsten intet andet end at uddelegere opgaver til de andre nisser. Viggo Sommer spiller også kartoffelavleren Oluf Sand, der ofte hører radioavis og kommenterer med ordene: ”Det var li’ godt grow”.
Carsten Knudsen spiller den yngste nisse Günther. Han har travlt med at snitte en ny propel til flyvemaskinen og gør altid, hvad Fritz beder ham om. Carsten Knudsen spiller også husmoderen Gertud Sand, som elsker julepynt og nisser. Hendes største julegaveønske er en foodprocessor.
Uffe Rørbæk Madsen spiller nissen Hansi, der må finde sig i meget. Han skal altid udføre det hårdeste arbejde. Fritz siger, at det er fordi han har de største tænder og det grimmeste tøj. Uffe Rørbæk Madsen spiller også nåsåeren Benny, der udgiver sig for at være handelsmand i sko og strømper. Benny får hugtænder, hvis han indtager alkohol.
Te Julekalender er den mest viste julekalender i Danmark. Hele 10 gange er det blevet til. Te Julekalender blev vist i 1991, 1994, 2001, 2008, 2010, 2011, 2012, 2013, 2017 og 2018. Julekalenderen har da også bidraget til mange udtryk i det danske sprog. Den har blandt andet tilføjet ordene ”Bob bob bob, ik’”.
Kendte sange fra Te Julekalender
It’s Hard to Be a Nissemand
Long Time Ago in Bethlehem
Snit a Little Bittle
Te Dæjlig News Blues
Will She Wait For Me?
It’s Good to Be a Nissemand
Medvirkende skuespillere i Te Julekalender
Viggo Sommer spiller Fritz samt Oluf
Uffe Rørbæk Madsen spiller Hansi samt Benny
Carsten Knudsen spiller Gynther samt Gertrud
Poul Bundgaard spiller Gammel Nok
Bent Mejding er Fortæller
Ole Aaby spiller Oplæser af radioen
Andre Julekalendre af de samme skuespillere
apr1april 1, 2019 • By admin • Posted in 1990erne, 2000'erne, 2010'erne, TV2, TV2 Charlie • Tagged 1991, 1994, 2001, 2008, 2010, 2011, 2012, 2013, 2017, 2018, 2019, voksenjulekalender • Comments: +
Nissebanden – læs alt om julekalenderen her
Nissebanden er en DR-julekalender, som blev sendt første gang i 1984. Er du træt? Er du sur? Er der intet, der dur? Sådan har julemanden det i julekalenderen. Han har mistet sit gode humør. Humøret består af en fryd for øjet, en kildren i næsen, en liflen for øret og en rislen ned ad ryggen. Øverstkommanderende Agent A38 sender den hemmelige Nissebande på en topvigtig mission. Det bliver deres opgave at finde julemandens gode humør inden juleaften. Ellers bliver det måske ikke jul. Nissebanden består af Hr. Mortensen, Pil, Skipper, Lunte og Gemyse. Slotsnissen Hr. Mortensen er flokkens ældste nisse, som elsker orden. Skovnissen Pil er en ivrig aspirant, og hun kommer på noget af en prøvelse på Nissebandens mission. Skipper er flokkens skibsnisse. Lunte er bandens grød- og pulternisse, som er særligt glad for risengrød med en smørklat smør. Gemyse er flokkens evigt smilende kræmmernisse. Sammen med hunden Julius flytter de ind i Nissernes æresbolig. Boligen er en vandmølle i Holme-Olstrup, som er tophemmelig for andre.
Hvordan finder Nissebanden en fryd for øjet, en kildren i næsen, en liflen for øret og en rislen ned ad ryggen? Kan en fryd for øjet være et juletræ, der er ens hele vejen rundt? Lifler sprøde knasende flæskesvær for ørerne? Giver parfume en kildren i næsen? Og kan en rislen ned ad ryggen findes i saltvand? Nissebanden leder overalt efter julemandens gode humør, men det er slet ikke så let at finde. De prøver løbende at indsamle humøret i forskellige poser, så de kan sende dem med flaskepost til hovedkvarteret. Desværre oplever skovnissen Pil igen og igen, at poserne går i stykker.
Nissebanden får løbende instrukser fra agent A-38, der er tæt på at bryde sammen over den vanskelige opgave. Missionen er da heller ikke uden konsekvenser for nisserne. Hvis Nissebanden ikke lykkes med missionen, bliver de overflyttet til afdelingen for vatnisser. Og hvad værre er: måske bliver det slet ikke jul.
Nissebanden fra 1984 er den første af tre julekalendere om nisserne. Julekalenderen blev genudsendt i 1992, 2001 og 2015. Arne Hansen spiller den ældste nisse Hr. Mortensen og Flemming Jensen spiller den grødglade nisse Lunte. På rollelisten er også Kirsten Peüliche, der spiller kræmmernissen Gemyse, og Kirsten Lehfeldt, som spiller skovnissen Pil. Hans Dal spiller den nervøse og mystiske agent A-38, som sætter Nissebanden på den svære og vigtige julemission.
Kendte sange fra Nissebanden
Medvirkende skuespillere i Nissebanden
Flemming Jensen spiller Lunte
Kirsten Peüliche spiller Gemyse
Arne Hansen spiller Hr. Mortensen
Kirsten Lehfeldt spiller Pil
Lars Knutzon spiller Skipper
Hans Dal spiller A38
Finn Nielsen spiller Agent – Udsending fra Grønland
Erik Paaske spiller Julemanden
Else Petersen spiller Sekretær
Josef Aarskov spiller Dreng
Erik Clausen spiller Sprællemandssælger
Holger Perfort spiller Jørgen Olsen – Betjent
Kurt Damsgaard spiller Stemme for Nissenyt
Ove Sprogøe spiller Birbaum – Luntes grandonkel
Birge Lønquist (Jodle Birge) spiller Stemme for jodler
Bent Warburg spiller Egon – Øldrikker
Leif Sylvester Petersen spiller Tatovør
Ole Emil Riisager spiller Radiospeaker
Ulf Pilgaard spiller Zoo vagt
Paul Erik Christiansen spiller Overtjener
Kai Løvring spiller Stub – Læge
Teis Bayer spiller Teatertrup
Benny Bundgaard spiller Teatertrup
Jan Huus spiller Teatertrup
Hanne Jørna spiller Teatertrup
Morten Lorentzen spiller Teatertrup
Jesper Christensen spiller Juletræssælger
Olaf Nielsen spiller Juletræskøber – telefonmand
Steen Springborg spiller Tv-reporter
Per Pallesen spiller Juhl E. Nissen – Formand for bynisserne
Benny Hansen spiller Pølsemanden
Kirsten Norholt spiller Parfumeekspedient
Bent Conradi spiller Skibskaptajn
Jess Ingerslev spiller Slagtersvend
Poul Bundgaard spiller Slagter
Ib Hansen spiller Kaptajn Rehling
Mime Fønss spiller Oversygeplejerske
Gert Bastian spiller Spir – Klokkernisse
Dick Kaysø spiller Overvagtmester stemme
Thomas Eje spiller Lars Langhue – Nisse
Peter Gantzler spiller Smørkaster
Hans Kragh-Jacobsen spiller Udsending fra Grønland
Tom McEwan spiller Portner
Holger Vistisen spiller Fange
Ellen Boye spiller Modereporter i radio
Henrik Leth spiller Kommentator på travbane
Mogens Landsvig spiller Stemme i radio
Kim Benneweis spiller Domptør
Finn Kobberø spiller Reporter
Andre Julekalendre i denne serie
mar29marts 29, 2019 • By admin • Posted in 1980'erne, 1990erne, 2000'erne, 2010'erne, DR Ramasjang, DR1 • Tagged 1984, 1992, 2001, 2015 • Comments: +
Årets første julekalender starter om:
Storm på Lugna Gatan
Theo og Den Magiske Talisman
Bliver det en hvid jul i år?
Gør dig klar til julen med en flot julekjole
Find de helt rigtige julegaver
9 gode råd til dates i December
Sådan får du råd til mere i julen
Vi bruger cookies for at sikre os du får den bedste oplevelse med Jule-Kalender.dkOk